laion/Wikipedia-Exotic huggingface dataset:
סדר (תורת החבורות)

בתורת החבורות, למושג סדר יש שתי משמעויות שונות, אך קשורות. הסדר של חבורה הוא העוצמה שלה, | G | {\displaystyle |G|} , כלומר מספר האיברים אם החבורה סופית. משפט לגראנז', שהוא בין המשפטים הבסיסיים בתורת החבורות, קובע שהסדר של חבורה סופית מתחלק בסדר של כל תת-חבורה שלה. מהסדר של חבורה (סופית) אפשר להסיק רבות על המבנה שלה. בין המשפטים הבסיסיים בכיוון זה אפשר למנות את משפט קושי על קיומם של איברים בעלי סדר ראשוני, ואת משפטי סילו על קיומן של תת-חבורות שסדרן הוא חזקה של ראשוני. בהינתן חבורה G {\displaystyle G} ואיבר כלשהו g ∈ G {\displaystyle g\in G} , הסדר של g {\displaystyle g} שמסומן o ( g ) {\displaystyle o(g)} הוא המעריך הטבעי הקטן ביותר n {\displaystyle \,\!n} שבחזקתו איבר g {\displaystyle g} שווה לאיבר היחידה של החבורה, כלומר: g n = e {\displaystyle g^{n}=e} . אם לא קיים מספר שכזה, נאמר שהסדר של g {\displaystyle g} הוא אינסופי, ונסמן o ( g ) = ∞ {\displaystyle o(g)=\infty } . הסדר של איבר בחבורה הוא הסדר של החבורה הציקלית הנוצרת על ידי האיבר, ומכאן הקשר בין סדר של איבר לסדר של חבורה. מסקנה מיידית ממשפט לגראנז' היא שהסדר של איבר בחבורה G {\displaystyle G} מחלק את הסדר של G {\displaystyle G} . זאת מכיוון שהחבורה הציקלית שנוצרת על ידי האיבר היא תת-חבורה של G {\displaystyle G} שסדרה כסדר האיבר. לכן לפי משפט לגראנז' סדר זה מחלק את הסדר של 𝐺. מכאן נובעת מסקנה מיידית חשובה נוספת: בהינתן חבורה סופית G {\displaystyle G} , כל איבר בחבורה בחזקת סדר החבורה שווה לאיבר היחידה. נראה זאת: יהא g ∈ G {\displaystyle g\in G} כלשהו, אז קיים k {\displaystyle k} שלם כך ש- k ⋅ o ( g ) = | G | {\displaystyle k\cdot o(g)=|G|} (כי הסדר של g {\displaystyle g} מחלק את הסדר של G {\displaystyle G} ). על כן: g | G | = g k ⋅ o ( g ) = ( g o ( g ) ) k = e k = e {\displaystyle g^{|G|}=g^{k\cdot o(g)}=\left(g^{o(g)}\right)^{k}=e^{k}=e} . עוד מסקנה מיידית היא שחבורה מסדר שהוא מספר ראשוני היא בהכרח ציקלית, וכל איבר פרט ליחידה הוא יוצר שלה (שכן הסדר של כל איבר פרט לאיבר היחידה שווה לסדר החבורה). לחבורה הסימטרית S 3 {\displaystyle S_{3}} יש את לוח הכפל הבא: בחבורה זו יש שישה איברים, כלומר הסדר של החבורה, | S 3 | {\displaystyle |S_{3}|} , הוא 6. לפי הגדרה, הסדר, o ( e ) {\displaystyle o(e)} , של איבר היחידה, e {\displaystyle e} , הוא 1. הסדר של כל אחד מהאיברים s , t , w {\displaystyle s,t,w} הוא 2 (מכפלת כל אחד מאיברים אלה בעצמו היא איבר היחידה), והסדר של כל אחד מהאיברים u , v {\displaystyle u,v} הוא 3. סדר, באתר MathWorld (באנגלית)
יחסי טג'יקיסטן–ספרד

יחסי טג'יקיסטן–ספרד הם היחסים הדו-צדדיים והדיפלומטיים בין שתי המדינות הללו. טג'יקיסטן מוסמכת לספרד משגרירותה בז'נבה, שווייץ. ספרד מוסמכת לטג'יקיסטן משגרירותה בנור-סולטן, קזחסטן. היחסים הכלכליים בין שתי המדינות דלים מאוד. בספרד אין הסכמי שיתוף פעולה כלכלי או פרוטוקול פיננסי עם טג'יקיסטן. בשנת 2018 טג'יקיסטן ייבאה לספרד רק בגדי עור. לעומת זאת ספרד ייבאה לטג'יקיסטן מספר מוצרים שהעיקרים הם שנאי חשמל, אוכל מוכן וגלגלי גומי. יחסי החוץ של ספרד יחסי החוץ של טג'יקיסטן (אנ') Ficha de Tayikistán Office of Diplomatic Information. Ministry of Foreign Affairs and Cooperation. Section: Spanish Representation Data. What does export to ? (2018) | OEC - The Observatory of Economic Complexity, oec.world (באנגלית) What does export to ? (2018) | OEC - The Observatory of Economic Complexity, oec.world (באנגלית) ערך זה הוא קצרמר בנושא יחסי חוץ ובנושא טג'יקיסטן. אתם מוזמנים לתרום לוויקיפדיה ולהרחיב אותו.
יחסי מלזיה–פורטוגל

יחסי מלזיה–פורטוגל הם היחסים הדיפלומטיים בין מלזיה ופורטוגל. שתי המדינות מקיימות יחסים דיפלומטיים ישירים מאז 1975. מלאקה הייתה מושבה פורטוגזית בין השנים 1511–1641. השפה הקריאולית, המדוברת שם עד היום וידועה בשמות שונים, כולל Língua cristã‏, Papiá Kristáng‏, Crioulo de Malaca או Melakan Portuguese, מתוארכת גם היא מתקופה זו. בשנת 2015 נרשמו בפורטוגל 59 אזרחי מלזיה, בשנת 2009 34 אזרחים פורטוגלים היו רשומים במלזיה. בשנת 1509 דיוגו לופש דה סקיירה היה הימאי הפורטוגלי הראשון שהגיע למרכז המסחרי של מלאקה. ב-15 באוגוסט 1511 כבשו כוחות פורטוגלים בפיקודו של אפונסו דה אלבוקרקי את סולטנות מלאקה. הם בנו את המבצר A Famosa והסולטאן מחמוד עזב את העיר. מלאקה אז הפכה מסחר מרכזי ובסיס מנהלי חשוב של הודו הפורטוגזית והסחר הסיני, אשר הועבר ממקאו באמצעות מלאקה וגואה למצר הורמוז ומשם סביב אפריקה לאירופה. מלאקה הייתה תחת שלטון פורטוגלי עד 1641, ולאחר מכן היא נפלה בידי ההולנדים, ואחריהם האנגלים במאה ה-19. בשנת 1957 פדרציית מלאיה, הישות המרכזית שקדמה למלזיה, קיבלה עצמאות מבריטניה. משטר אסטדו נובו הפורטוגלי החזיק בינתיים במושבותיו והתבודד יותר ויותר מבחינה בינלאומית, ובשל כך לא התקיימו יחסים דיפלומטיים ישירים עם מלזיה. לאחר מהפכת הצפורנים בשנת 1974, פורטוגל, שחזרה לדמוקרטיה, העניקה למושבותיה עצמאות וחידשה את מדיניות החוץ שלה. בדצמבר 1975 כוננו מלזיה ופורטוגל יחסים דיפלומטיים ישירים. בשנת 2008 הכירה אונסק"ו בעיר העתיקה ההיסטורית של מלאקה, כולל שרידיה מהתקופה הפורטוגזית, יחד עם העיר ג'ורג' טאון כאתר מורשת עולמית. במלאת 500 שנה ליישוב הפורטוגזי בשנת 2011, נערכו אירועים שונים במלאקה, כולל הופעות של ריקודי עם מלזיים ומוזיקה לפי המסורת הפורטוגזית. ללשכת המסחר הפורטוגלית AICEP יש סניף בבירת מלזיה קואלה לומפור. בשנת 2016 פורטוגל ייצאה סחורות בשווי 17.1 מיליון אירו למלזיה (2015: 15.9 מיליון אירו; 2014: 13.0 מיליון אירו; 2013: 11.6 מיליון אירו; 2012: 28.7 מיליון אירו), מהם 28.3% מכונות ומכשירים, 23.7% פלסטיק, 13.9% נייר ותאית, 4.9% טקסטיל ו-4.8% מינרלים ועפרות. באותה תקופה מלזיה ייצאה סחורות בשווי 50.7 מיליון אירו לפורטוגל (2015: 53.9 מיליון אירו; 2014: 64.0 מיליון אירו; 2013: 63.5 מיליון אירו; 2012: 78.9 מיליון אירו), מתוכם 37.7% פלסטיק ואלסטומרים (בעיקר גומי טבעי), 35.6% מכונות ומכשירים, 5.1% מתכות, 4.2% טקסטיל ומוצרים כימיים-תרופתיים 3.0%. זה הפך את מלזיה ליבואנית ה-89 וליצואנית ה-61 בגודלה לסחר חוץ בפורטוגל. בסחר החוץ המלזי דורגה פורטוגל במקום ה-84 כיבואנית ובמקום ה-71 כיצואנית. מלזיה מיוצגת בפורטוגל באמצעות שגרירותה בפריז, צרפת, ובנוסף מחזיקה קונסוליית כבוד בליסבון. פורטוגל מיוצגת במלזיה באמצעות שגרירותה בבנגקוק, תאילנד, ובנוסף מחזיקה קונסוליית כבוד בקואלה לומפור. מדיה וקבצים בנושא יחסי מלזיה–פורטוגל בוויקישיתוף אתר על יחסי מדינות
אקדמיית הגיבורים שלי (סדרת אנימה)

אקדמיית הגיבורים שלי (ביפנית: 僕のヒーローアカデミア, בתעתיק לעברית: בּוֹקוּ נוֹ הִירוֹ אָקָדֶמְיָה) היא סדרת אנימה מסוגת פעולה והרפתקאות המבוססת על סדרת מאנגה באותו שם שנכתבה ואוירה על ידי קוֹהֶי הוֹרִיקוֹשִי (אנ'). המאנגה עובדה לסדרת אנימה על ידי סטודיו Bones היפני. העונה הראשונה בת 13 פרקים ושודרה ביפן בין 3 באפריל ל-26 ביוני 2016, העונה השנייה בת 25 פרקים ושודרה בין 1 באפריל ל-30 בספטמבר 2017, והעונה השלישית בת 25 פרקים ושודרה בין 7 באפריל ל-29 בספטמבר 2018. העונה הרביעית התחילה את שידוריה ב-12 באוקטובר 2019 ובה יש 25 פרקים. הסדרה עוקבת אחר נער בשם איזוקו מידוריה בעולם שבו כ-80 אחוז מהאוכלוסייה נולדים עם תכונה מיוחדת או תוספת גופנית המתגלה עד גיל 4 בערך. איזוקו מידוריה הוא אחד מה-20 אחוז הנותרים והסדרה מתארת את נסיונותיו להפוך לגיבור למרות שנולד ללא תכונה. הסדרה מתחילה כשאיזוקו מידוריה, הרואה את חברו לכיתה קטצוקי באקוגו מתעלל בחברו לכיתה. איזוקו מחליט להיחלץ לעזרתו ובאקוגו מרביץ לשניהם באמצעות כוחות הפיצוץ שלו תוך כדי שקורא לאיזוקו "דקו" (כינוי גנאי ביפנית שמשמעותו לא יוצלח או חסר כל יכולת). לאחר מכן יש מעבר חד לאיזוקו מידוריה מההווה. הוא כבר בן 14 ובדרכו לבית הספר. בבית הספר המורה מזכיר את העובדה שאיזוקו (שנקרא לו מעתה דקו) רוצה להיבחן לבית הספר היוקרתי לגיבורים צעירים UA. באקוגו, שעדיין לומד עם דקו, מתעצבן וצוחק על דקו כי בלי כוחותיו (שנקרא להם מעתה קווירק או קוסי) בחיים לא יעבור את מבחני הכניסה. לאחר בית הספר באקוגו וחבריו רואים את דקו רושם במחברת עליה כתוב "ניתוח גיבורים, בשביל העתיד" הם צוחקים עליו כי עתידו כגיבור חסר תכלית. באקוגו מפוצץ את המחברת שלו וזורק אותה מחלון ומייעץ לו כי אם ברצונו להיות קווירק הוא יכול להתפלל כי יהיו לו כוחות בחייו הבאים, וללכת לקפוץ מהגג. דקו הזועם אוסף את שאריות המחברת שלו ונזכר ביום בו גילה כי אין לו קווירק. דקו הקטן ישב בחדר העבודה של הוריו וצפה בסרטון של הגיבור האהוב עליו, אול- מייט. הוא צוחק ומכריז שכשיגדל והקווירק שלו יתגלה, הוא רוצה להיות בדיוק כמוהו. לאחר מכן יש מעבר חד לרופא שאומר לו כי לעולם לא יהיה לו קווירק ומייעץ לו לשכוח מהרעיון. הפלאשבק נגמר ודקו חוזר הביתה. בדרכו חזרה הוא נתקף על ידי נבל על שהקווירק שלו הוא להיות בצורת נוזל בצבע חאקי כהה ולהשתלט על אנשים. ככול שהקווירק של הפונדקאי חזק יותר, כך יתחזק גם הוא. למזלו של דקו, אול- מייט מגיע למקום וכולא את הנבל בתוך בקבוק שתייה. דקו שואל את אול-מייט האם גם ללא קווירק הוא יכול להיות גיבור. אול- מייט עונה לו כי העולם מסוכן מדי ושעדיף לו להיות שוטר. מרוסק, דקו ממשיך בדרכו הביתה. אתר האינטרנט הרשמי של הסדרה (ביפנית) אתר האינטרנט הרשמי של המאנגה (ביפנית) אקדמיית הגיבורים שלי, ברשת החברתית אקס (טוויטר) אקדמיית הגיבורים שלי, באתר Anime News Network (באנגלית) בוקו נו הירו אקדמיה (באנגלית), באתר myanimelist בוקו נו הירו אקדמיה עונה 2 (באנגלית), באתר myanimelist בוקו נו הירו אקדמיה עונה 3 (באנגלית), באתר myanimelist
קרחון ארתור (אנטארקטיקה)

קרחון ארתור המכונה גם קרחון ארתור דייוויס (באנגלית: Arthur Glacier או Arthur Davis Glacier) הוא קרחון עמק, ברכסי פורד, בארץ מרי בירד, שבאנטארקטיקה. אורכו של הקרחון 50 קילומטרים. הקרחון זורם לכיוון מערבי, בין הרי סוואנסון שמצפון לקרחון, והר ריאה והר קופר שמדרום לו (כל אתרים אלה ממוקמים ברכסי פורד). הקרחון זורם מערבה ונשפך אל מדף הקרח סלצברגר המכסה את מפרץ סלצברגר. באמצע הקרחון מצויים סלעי ריאה. הקרחון התגלה בטיסות של השירות האנטארקטי של ארצות הברית שיצאו מבסיס וסט (West Base). הקרחון מופה בהתבסס על סקרים על הקרקע ועל תצלומי אוויר שצולמו בטיסות אלה בנובמבר - דצמבר 1940. שמו של הקרחון ניתן לו על ידי הוועדה המייעצת לשמות אנטארקטיים. הקרחון נקרא על שמו של אדמירל אחורי ארתור סי. דייוויס (Arthur C. Davis), שהוביל את נושא התעופה בצי ארצות הברית. קרחון ארתור באתר הסקר הגאולוגי של ארצות הברית קרחון ארתור באתר הגאזט האנטארקטי המשווה SCAR של ממשלת אוסטרליה גאזט השמות האנטארקטיים הרשמי של ארצות הברית מידע גאוגרפי והיסטורי
ברוך עזרתי

ברוך עזרתי (15 בינואר 1920 – 24 באפריל 2020) היה ממייסדי מחלקת הנוער של מכבי תל אביב, ויושב ראש המחלקה למעלה מ-50 שנה. על שמו נקראת קבוצת ילדים א' של מכבי תל אביב. עזרתי, בן יוסף ויפה, נולד בשנת 1920 ביוון, ועלה לארץ ישראל המנדטורית בילדותו, ב-1932. היה בעל חנות בדים ברחוב נחלת בנימין בתל אביב. השתתף בנבחרת החתירה של צופי הים. לאחר ריב עם חברים נוספים בנבחרת החתירה ב-1955, הלך לאצטדיון המכביה וצפה באימון של מכבי תל אביב, ובמהלכו פנו אליו מהמועדון במטרה שיצטרף לנהל את ועד הנוער אשר היה מורכב מ-3 קבוצות ילדים. בהמשך הקים עזרתי את מחלקת הנוער של המועדון וכיהן כיושב ראש המחלקה למעלה מ-50 שנה. בפברואר 2020 הוענק לעזרתי מגן הוקרה מטעם מכבי תל אביב לכבוד יום הולדתו ה-100. הוא נפטר מאוחר יותר באותה השנה. לאחר פטירתו החליטה קבוצת מכבי תל אביב לקרוא על שמו את קבוצת ילדים א' במחלקת הנוער. היה אב לבן ובת, סב לנכדים ונינים. ברוך עזרתי האגדי של מכבי תל אביב, באתר הקשר הרב דורי, ‏18 במאי 2015 אבינעם פורת, "איך מרגישים בגיל 100? מכבי ת"א נותנת לי שמחת חיים", באתר ynet, 7 בפברואר 2020 מכבי ת"א נפרדת מברוך עזרתי, באתר מכבי תל אביב, ‏24 באפריל 2020 לזכרם: ילדים א׳ ו-ב׳ יקראו ע"ש של ברוך עזרתי ועופר דקל ז“ל, באתר מכבי תל אביב, ‏26 באוגוסט, 2020
קרחון ארתור

האם התכוונתם ל... אנטארקטיקה קרחון ארתור (אנטארקטיקה) – קרחון, בהרי דנפלד, ברכסי פורד, בארץ מרי בירד שבאנטארקטיקה ניו זילנד קרחון ארתור (ניו זילנד) – קרחון בחבל החוף המערבי באי הדרומי שבניו זילנד ארצות הברית קרחון ארתור (אלסקה) – קרחון במדינת אלסקה שבארצות הברית
ג'ים בוילן (1955)

ג'ים בוילן (באנגלית: Jim Boylan; נולד ב-28 באפריל 1955) הוא כדורסלן עבר ומאמן כדורסל אמריקאי. שימש בעבר כמאמן הראשי של קבוצות ליגת ה-NBA שיקגו בולס (2007–2008) ומילווקי באקס (2013). בוילן נולד וגדל בג'רזי סיטי שבניו ג'רזי, ובשנת 1974 החל ללמוד באוניברסיטת אסמפשן אשר בעיר ווסטר, מסצ'וסטס. בשנת 1976 עבר לאוניברסיטת מרקט שבמילווקי, ויסקונסין, ועד לשנת 1978 שיחק בקבוצת הכדורסל שלה תחת המאמן חבר היכל התהילה של הכדורסל אל מקגווייר. בעונת 1977/1978 זכה עם הקבוצה בטורניר אליפות המכללות, לראשונה בתולדותיה, כרכז הפותח שלה. במשחק גמר הטורניר, מול אוניברסיטת קרוליינה הצפונית, הצטיין בוילן עם 14 נקודות, בניצחון קבוצתו בתוצאה 67–59. בשתי עונותיו במרקט רשם ממוצעים כוללים של 7.9 נקודות ו-4.3 אסיסטים למשחק. בדראפט ה-NBA‏ 1978 נבחר בוילן בבחירה ה-68 על ידי סן דייגו קליפרס, אך לא זכה לחוזה בקבוצה. בעונת 1978/1979 שיחק בקבוצת "טוסון גאנרס" מליגת ה-WBA האמריקאית, ובעונה הבאה עבר לשחק באלוויק באסקט מסטוקהולם, שוודיה. בשנת 1982 חתם בוילן על חוזה בקבוצת ווה באסקט השווייצרית, בתור מאמן-שחקן. בתקופתו עם הקבוצה הוביל אותה לזכייתה הראשונה אי פעם באליפות הליגה השווייצרית (1984), וכן לשלוש זכיותיה היחידות בגביע השווייצרי (1983–1985). בין השנים 1986–1989 שימש כעוזר מאמן בקבוצת אוניברסיטת המדינה של מישיגן ("מישיגן סטייט"), ובין השנים 1989–1992 היה המאמן הראשי של קבוצת אוניברסיטת ניו המפשייר. לאורך התקופה רשמה תחתיו הקבוצה מאזן כולל של 15 ניצחונות ו-69 הפסדים. בשנת 1992 מונה לסקאוט בקבוצת קליבלנד קאבלירס מליגת ה-NBA, וב-4 השנים הבאות שימש כקבוצה כעוזר מאמן, תחת מייק פראטלו. בין השנים 1997–2000 היה עוזרם של מאמני ונקובר גריזליס – בראיין היל וליונל הולינס, ובשנים 2000–2002 היה עוזרם של סקוט סקיילס ופרנק ג'ונסון בפיניקס סאנס. בעונת 2003/2004 שימש כעוזר מאמן באטלנטה הוקס, תחת טרי סטוטס. לקראת עונת 2004/2005 הצטרף לצוות האימון של שיקגו בולס, אותה אימן סקוט סקיילס. בדצמבר 2007, כאשר עמד מאזן הקבוצה בעונת 2007/2008 על 9 ניצחונות ו-17 הפסדים, מונה בוילן למחליפו של סקיילס כמאמן הראשי של הבולס. עד לסיום אותה עונה רשמו הבולס מאזן שלילי 24–32. בקיץ 2008 חזר לשמש כעוזרו של סקיילס, הפעם במילווקי באקס. באמצע עונת 2012/2013 התפטר סקיילס מתפקידו, ובוילן מונה פעם נוספת למחליפו כמאמן ראשי. תחת בוילן רשמו הבאקס מאזן ניצחונות שלילי 22–28, והודחו בסיבוב הראשון של פלייאוף ה-NBA. בין השנים 2013–2018 שימש כעוזר מאמן בקליבלנד קאבלירס, תחת המאמנים הראשיים מייק בראון, דייוויד בלאט וטיירון לו. בעונות 2015 עד 2018 העפילה הקבוצה 4 פעמים ברציפות למעמד גמר ה-NBA, ובעונת 2016 אף זכתה באליפות, לראשונה בתולדותיה. מדיה וקבצים בנושא ג'ים בוילן בוויקישיתוף פרופיל, באתר Basketball-Reference פרופיל, באתר Sports-Reference סטטיסטיקות האימון של בוילן ב-NBA, באתר basketball-reference סטטיסטיקות המשחק בין מרקט לקרוליינה הצפונית, באתר sports-reference.com סטטיסטיקות המשחק של בוילן בליגת המכללות, באתר sports-reference.com ג'ים בוילן, באתר איגוד מאמני הכדורסל הלאומי סטטיסטיקות האימון של בוילן בליגת המכללות, באתר sports-reference.com שיקגו מפטרת את בוילן מאימון הקבוצה, באתר upi.com,‏ 17 באפריל 2008 סטטיסטיקות האימון של בוילן ב-NBA, באתר basketball-reference בוילן לא יחזור כמאמן הקבוצה, באתר מילווקי באקס, 1 במאי 2013 בוילן מונה לעוזר מאמן בקליבלנד, באתר foxsports.com,‏ 26 ביוני 2013
הר ריאה (אנטארקטיקה)

הר ריאה (באנגלית: Mount Rea) הוא הר נישא, ברכסי פורד, בארץ מרי בירד, שבאנטארקטיקה. מונולית הבילבורד ממוקם לצידו המערבי של ההר. ההר ממוקם בין קרחון ארתור וקרחון בויד. גובהו של ההר 490 מטרים מעל פני הים; ההר הוא ההר ה-5,141 בגובהו באנטארקטיקה. ההר התגלה מהאוויר, בטיסות שנערכו ב-5 בדצמבר 1927, על ידי משלחת בירד לחקר אנטארקטיקה. בירד נתן להר את שמו. בירד קרא להר על שם בני הזוג ריאה, מפיטסבורג במדינת פנסילבניה שבארצות הברית, שנתנו חסות למשלחתו. • United States. Defense Mapping Agency. Hydrographic Center, Sailing Directions for Antarctica: Includes Islands South of Latitude 60°, P 262 •Greg Balco, Seth Cowdery, Claire Todd and John O. H. Stone, Antarctic Ice Sheet reconstruction using cosmic-ray-produced nuclides, Quaternary Research Centre and Department of Earth and Space Sciences, University of Washington •JOHN O. STONE, GREGORY A. BALCO, DAVID E. SUGDEN, MARC W. CAFFEE, LOUIS C. SASS III, SETH G. COWDERY, CHRISTINE SIDDOWAY, Holocene Deglaciation of Marie Byrd Land, West Antarctica, Science 03 Jan 2003: Vol. 299, Issue 5603, pp. 99-102 DOI: 10.1126/science.1077998 הר ריאה באתר הסקר הגאולוגי של ארצות הברית הר ריאה באתר הגאזט האנטארקטי של ממשלת אוסטרליה הר ריאה באתר הגאזט האנטארקטי המשווה SCAR של ממשלת אוסטרליה מידע גאוגרפי והיסטורי הרי אנטארקטיקה לפי גובהם
Have Yourself a Merry Little Christmas

Have Yourself a Merry Little Christmas הוא שיר שנכתב בשנת 1943 על ידי יו מרטין וראלף בליין. השיר בוצע לראשונה על ידי ג'ודי גרלנד בסרט "פגוש אותי בסנט לואיס" שהופק על ידי מטרו גולדווין מאייר ויצא לאקרנים בשנת 1944. במשך השנים זכה השיר לגרסאות כיסוי על ידי אמנים רבים, ביניהם סם סמית', מייקל בובלה, ג'וש גרובן, ג'ון לג'נד, אזיליה בנקס וקלי קלרקסון. השיר נכתב על ידי יו מרטין וראלף בליין לסרט המוזיקלי "פגוש אותי בסנט לואיס". לדברי מרטין, העבודה על השיר החלה ממנגינה בסגנון מדריגל שהוא לא הצליח להשלים, ולאחר מספר ימים זרק את הלחן שכתב לאשפה. לאחר מכן שמע בליין על המנגינה ממרטין ואמר ש"היא טובה מכדי לזרוק אותה". מרטין תיאר בראיון כי הוא "מודה על כך" שהם הצליחו למצוא את המנגינה שכתב באשפה מאוחר יותר. השניים כתבו ביחד את המילים לשיר, אך הטיוטה הראשונה שכתבו הייתה עצובה מידי, וג'ודי גרלנד, שביצעה את השיר בסרט, ביקשה מהם לכתוב גרסה מחודשת. מילות השיר שונו בהמשך לנוסח אופטימי יותר, אך נשמרה תחושת המלנכוליה המתבטאת בסצנה בסרט בה מבצעת גרלנד את השיר. מידע על היצירה "Have Yourself a Merry Little Christmas" באתר מיוזיק בריינז מידע על הקומפוזיציה "Have Yourself a Merry Little Christmas" באתר AllMusic גרסאות נוספות ל"Have Yourself a Merry Little Christmas" באתר SecondHandSongs Sophie Gilbert, 'Have Yourself a Merry Little Christmas': An Ode to Seasonal Melancholy, The Atlantic, ‏2015-12-22 (באנגלית) Cover versions of Have Yourself a Merry Little Christmas written by Ralph Blane, Hugh Martin | SecondHandSongs, secondhandsongs.com The Story Behind 'Have Yourself A Merry Little Christmas', NPR.org (באנגלית)
הפצצה (סדרת טלוויזיה, 2020)

הפצצה (ברוסית: Бомба) היא סדרת דרמה רוסית, בהפקת ואלרי טודורובסקי שפרק הבכורה שלה שודר ברשת רוסיה-1 ב-9 בנובמבר 2020 ומככבים בה יבגני טקאצ'וק, יבגניה בריק, ויקטור דוברונראבוב, אולגה סמירנובה, אלכסנדר ליקוב, אגליה טראסובה, גנאדי ויריפאייב, ויקטור ראקוב ואחרים. הסדרה מגוללת את סיפור יצירת פצצת האטום הסובייטית הראשונה. המדען המבריק מיכאיל רובין מוצא עצמו במחנה עבודה עקב סכסוך אישי עם הקומיסר העממי לברנטי בריה. אך לפתע רובין משתחרר: חברו הטוב ועמיתו קיריל מורומצב המליץ על מיכאיל לפרויקט סודי ליצירת פצצת אטום סובייטית, והפיזיקאי אושר על ידי האקדמאי קורצ'טוב. מיכאיל חוזר למוסקבה ומגלה כי בזמן שהותו במחנה, ארוסתו אנה גאלייבה נישאה לקיריל. על מנת למלא את משימת הממשלה בכל מחיר, יצטרכו מדענים צעירים לעבוד יחד, למרות הדרמה האישית בחייהם. הם מתמודדים עם מרוץ אל סף היכולות האנושית, סיכון אנושי והיום המכריע של הניסוי הראשון. לפיזיקאים אין מקום לטעות - עתיד העולם כולו ייקבע באתר הניסויים סמיפאלטינסק. הסיפור מתחיל ב-6 באוגוסט 1945, כאשר ארצות הברית הטילה פצצה אטומית על הירושימה. זו הייתה התצוגה הראשונה בעולם של כוחו ההרסני של הנשק החדש ואירועי 29 באוגוסט 1949 סיימו את המונופול האמריקאי על נשק מסוג זה. ביום זה נוסתה פצצת האטום הסובייטית הראשונה באתר הניסויים ליד סמיפאלאטינסק. יבגני טקאצ'וק – מיכאיל רובין ויקטור דוברונראבוב – קיריל מורומצב ויטלי קובאלנקו – לברנטי בריה מיכאיל חמורוב – איגור קורצ'טוב יבגניה בריק – אנה גאלייבה אתר האינטרנט הרשמי של הפצצה (ברוסית) "הפצצה", במסד הנתונים הקולנועיים IMDb (באנגלית) "הפצצה", במסד הנתונים הקולנועיים KinoPoisk (ברוסית) Скоро будет "Бомба": остросюжетная история об интеллектуальной элите на "России 1"
הפצצה (סדרת טלוויזיה, 2013)

הפצצה (ברוסית: Бомба) היא סדרת טלוויזיה רוסית, סדרת ריגול בבימויו של אולג פסנקו שכוללת 8 פרקים. היא שודרה ברשת רוסיה-1 בשנת 2013 ומככבים בה אלכסיי ברדוקוב, אנדריי פאנין ואולגה ארנטהולץ. הסטודנט איוואן גוצ'קוב, מוצא עצמו במעקב של השירותים החשאיים הסובייטים, כאשר הוא יצטרך להפוך למרגל על מנת למלא משימה שהופקדה עליו, להחזיר אהבה ולמצוא אושר אבוד. 1941. ערב סמסטר ב' גורש במפתיע סטודנט המחלקה לפיזיקה ומכניקה, איוואן גוצ'קוב, מהמכון, כאשר מתאגרף מבטיח בעל ידע בשפות זרות החל להתעניין בו. גוצ'קוב נרשם לבית הספר למודיעין באותו יום. אין לו אפילו זמן להסביר את עצמו לחברתו האהובה ליקה. חברו הטוב ביותר של איוואן ויריבו הוותיק ניקיטה קריווצוב עושה זאת בשבילו. ניקיטה כבר זמן רב מאוהב בליקה, והוא חש שמקבל הזדמנות לזכות בלבה. המלחמה מתחילה במהרה. השירותים החשאיים הסובייטים מקבלים מידע כי ארצות הברית מפתחת בסתר נשק מסוג חדש לחלוטין. בן הקהילה היהודית, הבעלים של חנות תכשיטים בסן פרנסיסקו, דן פרסקי, יוצר קשר עם קציני הביון הסובייטים. הוא מציע לנטוש מרגל רוסי בארצות הברית במסווה של ארוסה הנעדר של בתו שילה תחת השם סטנלי ליבר. ההכנות למבצע מיוחד מסוכן מתחילות בברית המועצות. איוואן גוצ'קוב, שנמצא בשלב זה ביחידת חבלה מאחורי קו החזית, נצטווה להגיע למטה בכל מחיר. הוא זה שימלא את המשימה ויהפוך לסטנלי ליבר, ייסע לארצות הברית ויוציא שרטוטים של הפצצה החזקה וההרסנית ביותר בתולדות האנושות. אלכסיי ברדוקוב – איוואן גוצ'קוב אנטולי קוט – מייג'ור לובנוב, מינהל הביון אנדריי פאנין – דן פרסקי אולגה ארנטהולץ – ליקה אנטון סוקולוב – ניקיטה קריווצוב אולגה סוטולובה – שילה סטניסלב בוקלן הצילומים נערכו בקייב, פאודסיה, יאלטה, סבסטופול, אורדז'וניקידזה ובבירת בולגריה, סופיה. אתר האינטרנט הרשמי של הפצצה (ברוסית) מידע על הסדרה Бомба (2013) ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "הפצצה (סדרת טלוויזיה, 2013)".
שירלי לוי

שירלי לוי (נולדה ב-12 במאי 1996) היא אושיית רשת, מנחה ושחקנית ישראלית. לוי נולדה ברחובות. למדה בתיכון דה שליט ברחובות. לוי פרצה לראשונה בשנת 2013 כאשר סרטון שהעלתה לעמוד הפייסבוק האישי שלה צבר תאוצה ברשת והגיע לכ-15 אלף צפיות תוך חודש. ידועה בעיקר בזכות הסרטונים ההומוריסטים הקצרים שהיא נוהגת להעלות לחשבון האינסטגרם שלה. ב-27 באפריל 2015 התגייסה לצה"ל ושירתה בתור מפעילת האמר קרבי. ב-2016 צילמה יחד עם רז ספני סרטונים קומיים, של מאחורי הקלעים של התוכנית "אקס פקטור ישראל" של הזכיינית "רשת". בסוף שנת 2018 זכתה בתואר "כוכבת הרשת של השנה" בטקס נבחרי השנה של פרוגי. ביוני 2018 הובילה את המותג "סופר פארם יאנג" בסדרת סרטונים המדברים על גיל ההתבגרות - דייטים, נשף, אקנה, אהבה נכזבת, שאלות תשובות ועוד. באוקטובר 2018 נבחרה להנחות את נבחרת "Coke TV" מטעם קוקה קולה בארצות הברית ונתנה משימות על התמודדות בסיטואציות חברתיות כגון - דימוי גוף, התנהגות, סובלנות, עזרה לזולת והתנדבות. בדצמבר 2018 זכתה בתואר "כוכבת הרשת של השנה" בטקס נבחרי השנה של ynet. ביולי 2019 הייתה בין המנחים של העונה הראשונה והשניה של "הקומה האחרונה" בערוץ TeenNick וניקלודיאון לצד כוכבי נוער נוספים. בדצמבר זכתה בשנית בתואר "כוכבת הרשת של השנה" בטקס נבחרי השנה של ynet. באותה השנה אף זכתה בתואר "קומיקאית השנה" בטקס נבחרי השנה של ישראל בידור. ב-2020 נבחרה להנחות את התוכנית היומית לימי הקורונה, "הבידודית", בערוץ טין ניק לצד מנחים נוספים. בנוסף הנחתה את התכנית "לא לענות" בערוץ Teenick. בקיץ של אותה שנה שבה להנחות את העונה השנייה של "הקומה האחרונה". בנובמבר 2020 עד 2023 לוהקה לתפקיד ראשי סדרה זיגי לצופי HOT לעונות 1-6 ב-2021 הנחתה את העונה השנייה של "לא לענות" בערוץ Teenick. כמו כן, היא הובילה וכתבה פינה ייחודית ב-HOT VOD Young "המדור לחפירות מיוחדות עם שירלי לוי". במאי 2021, הנחתה שירלי את התכנית "ביחד עם ניק" בערוץ ניקלודיאון לצד טל מוסרי והובילה אתגרים ומשימות לעידוד נוער. שירלי לוי, ברשת החברתית פייסבוק שירלי לוי, ברשת החברתית אינסטגרם שירלי לוי, סרטונים בערוץ היוטיוב שירלי לוי, במיזם "אישים" לתיעוד היצירה הישראלית שירלי לוי, במסד הנתונים הקולנועיים IMDb (באנגלית) שירלי לוי ברשת החברתית טיקטוק אבי בר, תזכרו את השם שירלי לוי תלמידת י"ב בתיכון דה שליט: מעל 13 אלף איש כבר עוקבים אחריה בפייסבוק ומחכים לראות את סרטוני הדאחקות שהיא מעלה לפייס... עד היום כבר העלתה כ-25 סרטונים, BE106 רחובות. דניאל פסו, כוכבת הרשת שירלי לוי: "אין לי חיים פרטיים, מציצים לי בתאי מדידה", באתר Xnet‏, 26 ביוני 2019 משה אבוטבול, שירלי לוי לא מצאה אהבה ולוקחת הפסקה מהיוטיוב פרוגי. בן בירון, ‏בלי פילטרים: הצצה לבית של כוכבת הרשת שירלי לוי, באתר ‏מאקו‏, 13 בדצמבר 2020 הקומיקאית שירלי לוי עם מסר חשוב להענקת תשומת לב למבוגרים: "שלא יפול האסימון מאוחר מידי", באתר חדשות 13, 29 באוקטובר 2020 משה אבוטבול, שירלי לוי: "לא חייבת כל הזמן להיות מצחיקה" פרוגי. הדס בשן, שירלי לוי: "המצחיקולה הזאת יכולה להיות גם פצצה" מגזין את.
ג'ק דילן גרייזר

ג'ק דילן גרייזר (באנגלית: Jack Dylan Grazer; נולד ב-3 בספטמבר 2003) הוא שחקן אמריקאי ממוצא יהודי. הוא התפרסם כששיחק בתפקידים ראשיים בסרטי הקולנוע "זה", ובהמשכו "זה: חלק 2" ובסרטי גיבורי-העל "שהאזאם". גרייזר נולד בלוס אנג'לס, קליפורניה, בנם של אנג'לה לפבר ושל השחקן היהודי גאווין גרייזר. דודו מצד אביו הוא המפיק האמריקאי-יהודי בריאן גרייזר (אנ'). בשנת 2018, המגזין "הוליווד ריפורטר" בחר בגרייזר כאחד משלושת הכוכבים המובילים מתחת לגיל 18. בשנת 2020 יצא גרייזר מהארון בשידור חי ביוטיוב. לאחר שנשאל על ידי מעריץ לגבי נטייתו המינית, גרייזר ענה "אני ביסקסואל" והוסיף את המשפט המזוהה עם סרטו "לוקה": "שקט, ברונו". בשנת 2023 שיחק בסרט גיבורי העל "שהאזאם! 2: זעם האלים". מדיה וקבצים בנושא ג'ק דילן גרייזר בוויקישיתוף ג'ק דילן גרייזר, ברשת החברתית אקס (טוויטר) ג'ק דילן גרייזר, ברשת החברתית אינסטגרם ג'ק דילן גרייזר, סרטונים בערוץ היוטיוב ג'ק דילן גרייזר, במסד הנתונים הקולנועיים IMDb (באנגלית) ג'ק דילן גרייזר, באתר Rotten Tomatoes (באנגלית) ג'ק דילן גרייזר, באתר Metacritic (באנגלית) "jackdgrazer on Instagram". Instagram. "francesca.scorsese on Instagram". Instagram. "Jack Dylan Grazer Talks 'Shazam'". ET Canada. 15 במרץ 2019. נבדק ב-25 במרץ 2019. {{cite web}}: (עזרה) https://chscourier.com/features/2019/11/14/jack-dylan-grazer-fulfills-big-screen-destiny-in-it/ Carroll, Lloyd (24 באוגוסט 2017). "What's new on traditional TV". Queens Chronicle. {{cite web}}: (עזרה) Sandberg, Bryn Elise (8 באוגוסט 2018). "Hollywood's Top 30 Stars Under Age 18". The Hollywood Reporter. נבדק ב-21 במרץ 2019. {{cite web}}: (עזרה)